《和胡吏部醇夫》
宋代·李复

妙语飘飘慰旅穷，自怜饥味得甘丰。
朱弦恨废高山久，明月惊投按剑中。
垂翅为逢勍敌勇，倾囊但愧鄙夫空。
相从知便忘形迹，一鹗先曾玷至公。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。